b'\n_START_ARTICLE_\n\xc3\x98lhallen\n_START_PARAGRAPH_\n\xc3\x98lhallen er et utested i Troms\xc3\xb8. Stedet ble etablert 29. februar 1928 i kjelleren under Macks \xc3\x98lbryggeri, og er dermed byens eldste og kanskje mest tradisjonsrike pub. Stort sett helt siden den ble \xc3\xa5pnet, har den hatt \xc3\xa5pent fra 10.00 til 18.00, utypisk for en pub. Puben er tilknyttet Mack, og har hele utvalget fra dette bryggeriet, og ikke noe fra andre bryggerier._NEWLINE_Lenge var dette kjent som et fristed for byens fiskere og menn, og kvinner fikk ikke adgang til puben f\xc3\xb8r sent p\xc3\xa5 1960-tallet. Fra begynnelsen var klientellet preget av fiskere og fangstfolk, men etter at Universitetet i Troms\xc3\xb8 \xc3\xa5pnet i 1972, endret klientellet seg, da ogs\xc3\xa5 studenter og professorer fra universitetet begynte \xc3\xa5 g\xc3\xa5 der, noe som f\xc3\xb8rte til at ogs\xc3\xa5 flere grupper av befolkingen begynte \xc3\xa5 bruke puben.'